รบกวนถามค่า น้องหมาจรจัดในซอยอ่ะค่ะ มันผอมมาก ตัวแดงๆเหมือนเป็นพยาธิเม็ดเลือด หนูเลยซื้อหมูปิ้งให้กิน ตอนให้อาหารก็ยืนห่างกันพอสมควร น้องหมาอยู่ตรงถนน หนูอยู่ริมฟุตบาตค่ะ เพราะตัวนี้ขี้กลัวมากค่ะ หนูก็ยืนดึงหมูออกจากไม้ให้หมาซัก5นาทีได้ค่ะ หนูเป็นแผลที่ข้อเท้าโดนน้ำมันกระเด็นแผลเปิดแต่เริ่มแห้งแล้วค่ะ ทาเบตาดีนไว้ ในเคสนี้หนูควรไปฉีดยาพิษสุนัขบ้าไว้มั้ยคะ
อาการพิษสุนัขบ้าในสุนัข แบ่งออกเป็น ระยะเริ่มแรก ระยะตื่นเต้น และระยะอัมพาต- อาการระยะเริ่มแรก จะมีนิสัยและอารมณ์เปลี่ยนแปลงไปจากเดิม เช่นจากสุนัขที่ขี้เล่น ก็จะแยกตัวออกไป หรือมีอารมณ์หงุดหงิด หรือสุนัขที่เคยตื่นกลัว ขี้กลัวคน กลับกลายเป็นดุร้าย วิ่งเข้าหาคน เป็นต้น อาการระยะนี้เป็นอยู่ประมาณ 2 – 3 วัน- ระยะตื่นเต้น สุนัขเริ่มมีอาการกระวนกระวาย มีอาการทางระบบประสาท มีอาการสนองรุนแรงต่อเสียงหรือสิ่งกระตุ้นต่างๆ และเริ่มมีอาการตื่นเต้นกระวนกระวายมากขึ้น อาจแสดงอาการงับแมลงหรือวัตถุที่ขวางหน้า กัดสิ่งแปลกปลอมต่างๆ เริ่มออกวิ่งโดยไร้จุดหมาย แสดงอาการดุร้ายโดยจะกัดทุกสิ่งที่ขวางหน้า เสียงเห่าหอนจะผิดไปเนื่องจากเกิดอัมพาตของกล้ามเนื้อกล่องเสียง สังเกตบริเวณลิ้นจะพบสีแดงลิ้นห้อย น้ำลายไหลเนื่องจากเกิดอัมพาตของกล้ามเนื้อที่เกี่ยวกับการเคี้ยวและการกลืน สุนัขอาจแสดงอาการขยอกหรือขย้อนคล้ายมีสิ่งแปลกปลอมติดในลำคอ อาการระยะจะเป้นอยู่ประมาณ 1 – 7 วันก่อนเข้าสู่ระยะอัม- ระยะอัมพาต อาการระยะนี้จะสั้นมาก จะมีอาการขาอ่อนเปลี้ยโดยเฉพาะขาหลังเนื่องจากความสัมพันธ์ในการทำงานของกล้ามเนื้อเปลี่ยนไป สุนัขจะล้มลงแล้วลุกไม่ได้ เกิดเป็นอัมพาตขึ้นทั่วตัวอย่างรวดเร็วแล้วตายในที่สุด